Traditionen tro blev torsdagens åbningsdebat i Folketinget lang. Men selv om politikerne havde krydset klinger i godt 13 timer, da statsminister Mette Frederiksen gik på talerstolen, var humøret højt.

Her ville statsministeren gerne fortælle om de ting, som hendes regering allerede havde opnået. Det er blandt andet opkøbet af fire cirkuselefanter, som et enigt Folketing står bag.

Men fortællingen gik ikke helt som planlagt for Mette Frederiksen. For hun kunne ikke holde masken og brød sammen af grin midt i fortællingen, som det kan ses i videoen øverst i denne artikel.